recursal/SuperWikiNEXT-32B huggingface dataset:
Kivikkopuutarha Krakovan kasvitieteellisessä puutarhassa.
**Kivikkopuutarha** on puutarha, joka on rakennettu kuivalle paikalle kiviä apuna käyttäen tai vaikkapa kalliolle. Ne ovat Suomessakin suosittuja, koska täällä on luonnossakin paljon kallioita ja muita kuivia paikkoja. Kivistä voi rakentaa puutarhaan erilaisia muodostelmia, mutta niistä ei ole helppoa saada luonnollisen näköistä. Kivillä on paljon erilaisia väri- yms. muotoja, joiden ansiosta kaikki kivikkopuutarhat on mahdollista saada ainutlaatuisen näköiseksi.

Japanilaistyylinen kivikkopuutarha.
Jos puutarhassa on jo luonnostaan kasvanut kivikkopuutarha, niin luonnonkasveja ei kannata lähteä ottamaan pois. Monet kivikkokasvit haluavat aurinkoisen paikan, mutta muuten ne eivät ole vaateliaita kasvupaikan suhteen. Kasvit voidaan laittaa kasvamaan kivenkoloihin, esimerkiksi kivirappusten koloihin. Puutarhaan voidaan laittaa koristeeksi myös yksittäisiä isoja kiviä. Kivillä on suuri merkitys japanilaisissa puutarhoissa.

Kivikkopuutarhaan sopivia kasveja
---------------------------------

### Puut

* japaninvaahtera (*Acer palmatum*)
* palsamipihta (*Abies balsamea*)
* kuuset (*Picea*)

### Pensaat

* alppiruusut (*Rhododendron*)
* pensasangervot (*Spiraea*)

### Muut kasvit

* maksaruohot (*Sedum*)
* rikot (*Saxifraga*)
* poimulehdet (*Alchemilla*)
* noropunatähkä (*Liatris spicata*)
* sammalleimu (*Phlox subulata*)
* aitoukonhattu (*Aconitum napellus*)
* vuorenkilvet (*Bergenia*)

* siperianunikko (*Papaver croceum*)
* tunturiunikko (*Papaver radicatum*)
* kultatyräkki (*Euphorbia polychroma*)
* sarviorvokki (*Viola*) Cornuta-hybridit
* tunturipitkäpalko (*Arabis alpina*)
* kaukasianpitkäpalko (*Arabis caucasica*)
* esikot (*Primula*)
* kivikkosuopayrtti (*Saponaria ocymoides*)
* karpaattienkello (*Campanula carpatica*)
* kissankello (*Campanula rotundifolia*)
* sinililjat (*Scilla*)
* tulppaanit (*Tulipa*)
* krookukset (*Crocus*)
* sininata (*Festuca cinerea*)

Lähteet
-------

1. 1 2 3  Alanko, Pentti & Kahila, Pirkko: *Luonnonmukainen puutarha*. Helsinki: Tammi, 2001. ISBN 951-31-2079-1.
2. 1 2 3  Herman Hackstein & Wota Wehmeyer: Lexicon of Rock Gardens. Rebo Publishers 2006.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kivikkopuutarha**.
* Kalliolle kukkivalle: Istuta unelmien kivikkopuutarha
* Puutarha.net: Kivikkopuutarhan perustaminen
* Viherpiha: Näin rakennat kivikkopuutarhan
Karen Demirtšjan armenialaisessa postimerkissä.
**Karen Demirtšjan** (arm. Կարեն Դեմիրճյան, *Karen Demirč̣yan*, ven. Карен Серобович Демирчян, 17. huhtikuuta 1932 – 27. lokakuuta 1999 Jerevan) oli Armenian neuvostotasavallan kommunistipuolueen pääsihteeri 1974–1988. Hän ei onnistunut tukahduttamaan levottomuuksia Vuoristo-Karabahissa, ja hänet siirrettiin syrjään puolueen johdosta "terveyssyistä" toukokuussa 1988.

Itsenäisessä Armeniassa hän jäi toiseksi presidentinvaalissa 1998 Robert Kotšarjanille. Hänen kansanliitto-puolueensa liittoutui toukokuun 1999 parlamenttivaaleissa puolustusministeri Vazgen Sargsjanin Yhtenäisyys-liittouman kanssa, ja koalitio sai 43% äänistä.

Demirtšjan nimitettiin parlamentin puhemieheksi kesäkuussa 1999, mutta surmattiin 27. lokakuuta, kun aseistettu joukko tunkeutui parlamenttiin kohteenaan Vuoristo-Karabahin entinen presidentti Leonard Perosjan, joka murhattiin kuten myös varapuhemiehet ja kolme muuta.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
Al-Furqan -moskeija Indonesiassa
**Al-Furqān** (arab. الفرقان‎), suomeksi **"Ratkaisun suura"**, on Koraanin 25. suura ja se käsittää yhteensä 77 jaetta. Suura on saanut nimensä ensimmäisessä jakeessa olevasta sanasta "*al-furqan"*.

Ensimmäisen jakeen tulkinta
---------------------------

Jaakko Hämeen-Anttilan mukaan sana *al-furqan* on arvoituksellinen, mutta se on tavallisesti käännetty sanalla "ratkaisu", ja sen on katsottu tarkoittavan Koraania kokonaisuudessaan. Sana *nadhir* on yleensä käännetty "varoittajaksi", jonka on tulkittu olevan profeetta Muhammed. Suomalainen käännös vastaa tavallisia eurooppalaisia käännöksiä: Jumalaa siunataan siitä, että hän lähetti Koraanin Muhammedille.

> *Siunattu olkoon Hän, joka lähetti Ratkaisun palvelijalleen, jotta tämä varoittaisi kaikkia ihmisiä. (25:1)* 
> 
> 

C. Heger toteaa, että *al-furqan* tarkoittaa syyro-aramean kielellä "sovitusta" tai "pelastusta". Hän katsoo ilmaisun *nadhir* tarkoittavan votiivilahjaa tai uhria. Näin hän saa ensimmäiselle jakeelle käännöksen, joka muuttaa sen sisällön kristilliseksi:

> *Siunattu olkoon Hän, joka lähetti alas palvelijalleen sovituksen/vapahduksen niin, että hänestä tulisi uhrilahja maailmoille.* 
> 
>

Historiatieteen näkökulmia
--------------------------

Teorian siitä, että suuri osa Koraanin suurista olisi todellisuudessa syyrialaiskristillisiä hartaustekstejä, esitti 1970-luvulla Günter Lüling. Sen jälkeen muun muassa Christoph Luxenberg on analysoinut Koraania tältä pohjalta. Tämän tutkimussuuntauksen mukaan (joka tosin on orientalistien keskuudessa vähemmistössä) islam ei olisi syntynyt valmiina uskontona muutamassa vuodessa vaan koki pitkän kehitysvaiheen itäisen kristillisyyden yhtenä lahkona. Esimerkkejä mahdollisista kristillisen taustan omaavista Koraanin suurista ovat al-Qadr eli Voiman suura (97), al-Fil eli Norsun suura (105) ja al-Masad eli Niiniköyden suura (111).

Katso myös
----------

* Islam
* Koraani
* Muhammed
* Suura

Lähteet
-------

* Popp, Volker: *The early history of islam, following inscriptional and numismatic testimony. Teoksessa: Karl-Heinz. Ohlig & Gerd-R. Puin (toim.) The Hidden Origin of Islam. New Research into its Early History*, s. 17–124. Prometheus Books, 2010. ISBN 978-1-59102-634-1. Teoksen verkkoversio. (englanniksi)

### Viitteet

1. ↑  Jaakko Hämeen-Anttila: *Koraanin selitysteos*, s. 119. Basam Books, 1997.
2. ↑  *Koraani. Suomentanut Jaakko Hämeen-Anttila*. Basam Books, 1995.
3. ↑  C. Heger: *Koran XXV.I: Al-furqan and the "Warner". Teoksessa: What the Koran really said (toim. Ibn Warraq)*, s. 387–393. Prometheus Books, 2002.
4. ↑  Popp, V.: *The Early History of Islam, Following Insxriptional and Numismatic Testimony. Teoksessa: K-H. Ohlig & G-R-Puin (toim.) The hidden origin of Islam*, s. 17–124. Prometheus Books, 2010.

Aiheesta muualla
----------------

* Suura 25
Rammellzee.
**Rammellzee** eli **RAMMΣLLZΣΣ** (1960 New York – 27. kesäkuuta 2010) oli newyorkilainen graffitimaalari, performanssitaiteilija, rap ja hip-hop -muusikko, taideteoreetikko ja kuvanveistäjä.

Rammellzee oli ensimmäisiä graffitiartisteja. Ensimmäisen työnsä hän maalasi 1974 new yorkilaiseen junaan, ja yli kolmikymmenvuotisen uransa aikana hän vaikutti merkittävällä tavalla alan kuvastoon. Hän osallistui myös hiphop-kulttuurin kehittämiseen. Hän esiintyi Charlie Ahearnin elokuvassa *Wild Style* (1982) ja osallistui 1982 Eurooppaan suuntautuneelle hiphop-kiertueelle. Hän oli paitsi kuvataiteilija myös rapmuusikko. Ensimmäinen levytys oli single "Beat Bop" (1983), ensialbumi *Bi-Conicals of the Rammelzee* ilmestyi kuitenkin vasta 2004. Hän esiintyi löytöesineistä koostamissaan naamareissa. Hän otti Rammellzeen viralliseksi nimekseen 1980-luvulla.

Rammellzeen töitä on New Yorkin MoMA:ssa.

Lähteet
-------

1. 1 2 3  Nevanlinna, Risto: Hiphop-taiteilija Rammelzee. Muistokirjoitus. *Helsingin Sanomat* 9.7.2010, s. B9.
2. ↑  katkelmia Rammellzeen *Iconic treatise gothic futurism*
3. ↑  Rammellzee, Graffiti Artist, Dies at 49. *The New York Times*.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz
* Museum of Modern Art
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Anders Gunnar Holmqvist** (28. marraskuuta 1903 Tampere – 10. maaliskuuta 1935 Turku) oli 1930-luvun alun tärkeimpiä turkulaisia taidegraafikoita.

Holmqvistin vanhemmat olivat Envald Konrad Holmqvist ja Fanny Vilhelmiina Heinonen. Hänen maalauksiaan oli ensimmäisen kerran esillä taidenäyttelyssä Turussa 1928. Yksityisnäyttelyssä Tukholmassa 1932 esiteltiin vain hänen grafiikkaansa, mutta jo sitä ennen hän oli ollut esillä ainoana turkulaisena taidegraafikkona Helsingin suuressa yhteispohjoismaisessa grafiikan näyttelyssä 1931. Taidegrafiikkaan Holmqvist perehtyi Viljo Lehmussaaren johdolla vuodesta 1930 ja keskittyi varsinkin akvatinta-menetelmään. Hänen grafiikkansa ovat maisema-aiheita, mutta myös esimerkiksi sisäkuvia Turun linnasta ja symbolisia sekä mielikuvitusaiheita, joissa on nähty liityntöjä Hugo Simbergiin. Holmqvist osallistui Turun taide-elämään ja toimi myös tilapäisenä grafiikan opettajana vuonna 1933. Hän kuului *Grafica* -ryhmään, joka järjesti ensimmäisen turkulaisen grafiikan näyttelyn 1932 ja oli perustajajäsen Turun Graafillisen Taiteen yhdistyksessä. Suomen Graafilliset Taiteilijat -liitossa hän oli johtokunnan varajäsen. Sairaalloinen ja rampa Holmqvist kuoli vain 34-vuotiaana. Hänen tuotantonsa käsittää kaikkiaan 48 teosta.

Lähteet
-------

1. 1 2  Anttonen, Erkki: "Anders Gunnar Holmqvist", *Suomen kansallisbiografia, osa 4*, s. 60-61. Helsinki: Suomalaisen Kirjallisuuden Seura, 2004. ISBN 951-746-445-2. / Teoksen verkkoversio.

Aiheesta muualla
----------------

* Kuvataiteilijamatrikkeli (Viitattu 15.11.2015)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Deloksen synagoga** (*GD 80*) oli mahdollinen antiikin aikainen synagoga Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tutkijat ovat erimielisiä rakennuksen tulkinnasta, mutta mikäli kyseessä oli synagoga, se on vanhin tunnettu koko maailmassa.

Synagogaksi kutsuttu rakennus sijaitsi aivan saaren itärannikolla lähellä Deloksen stadionia. Näin se sijaitsi suhteellisen kaukana koilliseen päin Deloksen pyhäkköalueesta, satamista ja kaupungin keskustasta. Rakennus oli tehty varmuudella ennen vuotta 88 eaa. ja mahdollisesti jo 100-luvulla eaa. Sitä muutettiin ajan kuluessa, ja siinä on ainakin viisi historiallista vaihetta. Kaksi näistä ajoittuu ennen vuotta 88 eaa. ja kolme tämän jälkeen. Rakennus säilyi käytössä 100-luvulle jaa. saakka. Rakennuksen tulkitaan yleensä olleen juutalaisten tai samarialaisten kokoontumistila. Antiikin lähteet mainitsevat Deloksella olleen myös juutalaisia ja samarialaisia 100-luvulla ja ensimmäisellä vuosisadalla eaa. mutta synagogaa lähteissä ei mainita. Rakennuksen kaivaukset suoritettiin vuosina 1912–1913.

Rakennuksen pituus on noin 30,7 metriä ja leveys noin 28,3 metriä. Se koostuu kolmesta osasta: kahdesta suuresta penkein varustetuista huoneesta (A ja B), samoin penkein varustetusta suuresta tilasta rakennuksen itäosassa (C) sekä joukosta pieniä huoneita (D), joista yhdestä oli pääsy vesisäiliöön. Huoneessa A oli suuri marmorinen valtaistuin. Rakennuksessa itsessään ei ole mitään erityisesti synagogamaista. Se on tulkittu synagogaksi ennen kaikkea sen läheltä löytyneiden piirtokirjoitusten perusteella. Niissä esiintyy nimitys *Theos Hypsistos*, "Korkein Jumala", mikä voisi viitata monoteismiin, sekä sana *proseukhē*, mitä voidaan tulkinnan mukaan käyttää juuri synagogasta. Lisäksi rakennus ei varmuudella ollut yksityistalo eikä se todennäköisesti ollut myöskään minkään pakanallisen kultin käytössä. Kriitikoiden mukaan tällainen todistusaineisto ei kuitenkaan ole tarpeeksi vahvaa, eikä näin välttämättä mikään tue sen enempää sitä, että rakennus olisi synagoga, kuin sitäkään, että se ei olisi.

Lähteet
-------

1. ↑  Stillwell, Richard & MacDonald, William L. & McAllister, Marian Holland (toim.): "Delos, Greece", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
2. 1 2 3 4  Trümper, Monika: The Oldest Original Synagogue Building in the Diaspora: The Delos Synagogue Reconsidered.  *Hesperia: The Journal of the American School of Classical Studies at Athens*, Oct. - Dec. 2004, 73. vsk, nro 4, s. 513–598. Artikkelin verkkoversio.
3. 1 2 3 4  Matassa, Lidia: Unravelling the Myth of the Synagogue on Delos.  *Bulletin of the Anglo-Israel Archaeological Society*, 2007, 25. vsk, s. 81–115. Artikkelin verkkoversio.  (Arkistoitu – Internet Archive)
**Delirium Veil** on Twilightningin esikoisalbumi. Levy julkaistiin vuonna 2003 Spinefarmin kautta ja oli tyyliltään power metalia.

Kappaleet "Jester Realm" ja "Return to Innocence" ovat yhtyeen kolmannelta ja viimeiseltä demolta *Return to Innocence* (2001).

Kappale "Affection Seeker" (Japanin versiolla) on yhtyeen toinen demo.

Taustaa
-------

Vuonna 2002 suomalainen Twilightning allekirjoitti levytyssopimuksen suomalaisen Spinefarm Recordsin kanssa. Syyskuussa 2002 yhtye vetäytyi studioon tuottaja Anssi Kipon kanssa ja aloitti debyyttialbumin äänityksen. Vain kolmen viikon jälkeen yhtye poistui tuntemattomista syistä äänityksen. Kahden viikon jälkeen äänityksiä jatkettiin vielä kymmenen päivän ajan ja albumi saatiin valmiiksi joulukuun 2002 alussa. Seuraavassa kuussa albumin miksasi ennen julkaisua muusikko Timo Tolkki. Se julkaistiin huhtikuussa 2003. Artikkelia arvosteltiin positiivisesti ja sitä verrattiin Edguyhyn, Stratovariukseen ja Sonata Arcticaan.

Albumi julkaistiin Japanissa vaihtoehtoisilla kansilla, ja mukana oli kaksi ylimääräistä kappaletta "The Escapist" ja "Affection Seeker". Albumi sai nimensä sen neljännestä kappaleesta "Delirium Veilistä".

Kokoonpano
----------

* Heikki Pöyhiä – laulu
* Tommi Sartanen – kitara
* Ville Wallenius – kitara
* Jussi Kainulainen – basso
* Mikko Naukkarinen – koskettimet
* Juha Leskinen – rummut

Kappaleet
---------

1. Gone to the Wall – 4.50
2. At the Forge – 5.57
3. Jester Realm – 6.57
4. Delirium Veil – 4.16
5. Return to Innocence – 6.06
6. Under Somber Skies – 5.59
7. Seventh Dawn – 4.25
8. Enslaved to the Mind – 4.48
9. Masked Ball Dalliance – 5.04
10. The Escapist ¹ – 5.32
11. Affection Seeker ¹ – 4.43

¹ Japanin-painoksen bonuskappale.

Arvostelut
----------

* Soundi: 3/5 tähteä
* Imperiumi.net: 7.75/10 tähteä

Aiheesta muualla
----------------

* Twilightningin virallinen sivusto (Arkistoitu – Internet Archive)
* Delirium Veil Discogsissa.  (englanniksi)
* Albumi *Delirium Veil* Encyclopaedia Metallum -sivustolla (englanniksi)

Lähteet
-------

1. ↑  Delirium Veil *metalcovenant.com*.  (englanniksi)
2. ↑  Soundi levyarvio
3. ↑  Imperiumi.net levyarvio

Twilightning

| 
* Heikki Pöyhiä
* Tommi Sartanen
* Ville Wallenius
* Jussi Kainulainen
* Mikko Naukkarinen
* Juha Leskinen

 |
| --- |

|  |  |
| --- | --- |
| Studioalbumit | 
* Delirium Veil
* Plague-House Puppet Show
* Swinelords

 |
| Minialbumit | 
* Bedlam

 |
**Kreikan koripallomaajoukkue** edustaa Kreikkaa koripallon maajoukkuekilpailuissa.

Historia
--------

### Olympialaisissa

Kreikan koripallomaajoukkue osallistui ensimmäisen kerran olympialaisiin Helsingissä 1952 ja sijoittui 17:nneksi. Seuraava esiintyminen tapahtui Atlantassa 1996, jolloin joukkue sijoittui viidenneksi. Myös Ateenassa 2004 ja Pekingissä 2008 tuloksena oli viides sija.

### MM-kisoissa

Maailmanmestaruuskilpailuihin Kreikka on selviytynyt vuodesta 1986 alkaen yhtä poikkeusta (2002) lukuun ottamatta. Ensimmäisellä kerralla joukkue sijoittui kymmenenneksi ja sen tähtipelaaja Nikos Galis oli kisojen paras pistemies. Vuonna 1990 Kreikka sijoittui kuudenneksi ja vuonna 1994 neljänneksi hävittyään pronssiottelussa Kroatialle pistein 60–78. Vuonna 1998 Kreikka ylsi jälleen pronssiotteluun, jossa se hävisi Yhdysvalloille 61–84. Vuonna 2006 se saavutti hopeaa. MM-kilpailuissa 2010 Kreikka oli yhdestoista ja 2014 yhdeksäs .

#### MM-kisat 2006

Japanissa järjestetyissä vuoden 2006 MM-kisoissa Kreikka voitti koripallohistoriansa ensimmäisen MM-mitalin. Välierässä se voitti Yhdysvallat pistein 101–95. Vasileios Spanulis teki tuossa ottelussa 22 pistettä. Finaalissa Kreikka hävisi Espanjalle selvin pistein 47–70. Mihális Kakioúzis teki finaalissa 17 ja kisojen tähtiviisikkoon valittu Theodoros Papalukas 10 pistettä. Kreikan valmentajana toimi Panayótis Yannákis, joka pelasi aikoinaan itsekin Kreikan maajoukkueessa.

### EM-kisoissa

Kreikka on saavuttanut viisi mitalia koripallon EM-kisoissa. Vuonna 1949 se sai pronssia. Tähtipelaajansa Nikos Galisin johdolla joukkue voitti kultaa 1987 ja hopeaa 1989. Vuoden 2005 kisoissa Kreikka voitti toisen Euroopan mestaruutensa, kun se kukisti finaalissa Saksan pistein 78–62. Vuoden 2007 EM-kisoissa hallitsevat mestarit sijoittuivat neljänneksi. Mitaleille maa palasi vuonna 2009 saavuttamalla pronssia. Vuoden 2011 EM-kisoissa Kreikka sijoittui kuudenneksi ja vuonna 2013 sijalle 11. Vuoden 2015 EM-kilpailuissa Kreikka oli viides ja 2017 kahdeksas.

Lähteet
-------

1. ↑  Ranking men after FIBA Basketball World Cup 2019 Qualifiers Window 6 *fiba.basketball*.  26.2.2019. Viitattu 31.8.2019. (englanniksi)
2. ↑  Final ranking *fiba.com*.  Arkistoitu 3.8.2009. Viitattu 23.11.2017. (englanniksi)
3. ↑  Final ranking *fiba.com*. Viitattu 23.11.2017. (englanniksi)
4. ↑  2015 Eurobasket Event standings *fiba.com*. Viitattu 23.11.2017. (englanniksi)
5. ↑  Lopulliset sijoitukset FIBA. Viitattu 23.11.2017. (englanniksi)

FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia | Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta

**Entisiä joukkueita:** DDR | Jugoslavia | Neuvostoliitto | Tšekkoslovakia
**Kreikan vuoden 1974 kansanäänestys** järjestettiin 8. joulukuuta 1974 koskien monarkiasta luopumista. Kreikan sotilasjuntta oli lakkauttanut monarkian 1. kesäkuuta 1973 ja järjestänyt asiasta tämän jälkeen vuoden 1973 kansanäänestyksen, jossa juntan kanta voitti. Vuoden 1974 kansanäänestys järjestettiin sotilasjuntan kaatumisen ja demokratian palauttamisen jälkeen, ja se vahvisti monarkian lakkauttamisen 69,18 % enemmistöllä. Äänestysprosentti oli 75,51.

Kansanäänestyksen järjestämisestä päätti Konstantínos Karamanlísin johtama hallitus. Monarkiasta luopumista kannatti erityisesti oppositio (mm. Keskustaunioni – Uudet voimat, Pasok ja Yhdistynyt vasemmisto), kun taas Karamanlísin hallitseva Uusi demokratia -puolue ei ottanut kysymykseen virallista kantaa. Kansanäänestyksen seurauksena Kreikasta tuli tasavalta, niin kutsuttu Kreikan kolmas tasavalta.

Tulokset
--------

Kansanäänestyksen tulos oli:

| Ääni | Ääniä |  % |
| --- | --- | --- |
| **Kyllä** | 3 244 748 | 69,18 |
| **Ei** | 1 445 857 | 30,82 |
| **Yhteensä** | 4 690 605 | 100,00 |
|  |
| Hyväksyttyjä | 4 690 605 | 99,39 |
| Hylättyjä/Tyhjiä | 28 889 | 0,61 |
| Äänestäneitä | 4 719 494 | 75,51 |
| Äänestämättä jättäneitä | 1 530 885 | 24,49 |
| Äänioikeutettuja | 6 250 379 |  |

Lähteet
-------

1. 1 2  Τα Δημοψηφίσματα στην Ελλάδα *Σαν Σήμερα*. Viitattu 2.9.2019.
2. ↑  Η χούντα και η «κωλοτούμπα» *Τα Νέα*.  29.11.2018. Viitattu 2.9.2019.
3. 1 2  Ιστορική νίκη του λαού μας το ξερίζωμα της μοναρχίας *Ριζοσπάστης*.  10.12.1974. Ψηφιακή Συλλογή Εφημερίδων Εθνικής Βιβλιοθήκης της Ελλάδος. Viitattu 2.9.2019.

Kreikan kansanäänestykset
1862 · 1920 · 1924 · 1935 · 1946 · 1968 · 1973 · 1974 · 2015
*Tämä artikkeli käsittelee venetsialaista kanavaa. Samannimistä kirjaa käsittelee artikkeli Canal Grande (kirja).*
Canal Grande satelliittikuvassa vuodelta 2001.
**Canal Grande** (ital. *Canal Grande*, venetsiaksi *Canałaso*) on Venetsiassa, Italiassa, sijaitseva kanava. Se alkaa kaupungin rautatieaseman luota ja laskee kaupungin läpi lähes neljän kilometrin matkan Bacino di San Marcoon eli Pyhän Markuksen altaaseen. Muodoltaan takaperoista S-kirjainta muistuttava Canal Grande on kaupungin pääliikenneväylä, jolla liikennöi muun muassa vesitakseja ja -busseja sekä gondoleja. Kanavan pituus on 3 800 metriä, leveys 30–70 metriä ja keskisyvyys viisi metriä.

Kanavan rantaa reunustavat lukuisat Venetsian johtavien sukujen rakennuttamat palatsit, joista käytetään vaatimattomasti nimitystä *Ca’* (sanasta *casa* ’talo’). Näitä palatseja ovat esimerkiksi Palazzo Vendramin-Calergi, Ca' Pesaro, Ca' d'Oro, Ca' Rezzenico ja Ca' Dario. Kanavan ylittävä Ponte di Rialto eli Rialton silta kuuluu Venetsian tunnetuimpiin nähtävyyksiin.

Galleria
--------

* Canal Grande 1800-luvulla.Canal Grande 1800-luvulla.
* Kanavan varren rakennuksia 1800-luvulla otetussa kuvassa.Kanavan varren rakennuksia 1800-luvulla otetussa kuvassa.
* Ponte di Rialto.Ponte di Rialto.
* Näkymää Rialton sillalta.Näkymää Rialton sillalta.
* Palazzo Grimani di San Luca.Palazzo Grimani di San Luca.
* Vaporetto.Vaporetto.
* Ca’ Foscari.Ca’ Foscari.

Lähteet
-------

1. 1 2  Ullian, Rob: *Venetsia*, s. 64–72. Helsinki: Tammi, 2005. ISBN 951-31-3342-7.
2. ↑  Venise voyagesduo.com. Viitattu 31.3.2011. (ranskaksi) *tarvitaan parempi lähde*
3. 1 2  Kaminski, Marion: *Taide ja arkkitehtuuri: Venetsia*, s. 25–81. Könemann, 2005. ISBN 3-8331-1581-5.

Aiheesta muualla
----------------

* Kuvia tai muita tiedostoja aiheesta **Canal Grande** Wikimedia Commonsissa

* Livekuvaa Canal Grandelta
**Arizonan osavaltionyliopisto** (*Arizona State University, ASU*) on julkinen tutkimusyliopisto Yhdysvaltojen Arizonan osavaltiossa. Sillä on viisi kampusta eri puolilla Phoenixin metropolialuetta ja lisäksi neljä alueellista toimipistettä osavaltiossaan. Pääkampus on Tempessä noin 15 kilometriä Phoenixista itään.

ASU on yksi suurimmista yliopistoista Yhdysvalloissa. Se ylitti sadan tuhannen opiskelijan rajan vuonna 2017, ja sillä on 2010-luvun lopulla noin 80 000 päiväopiskelijaa ja lisäksi noin 30 000 verkko-opintoja suorittavaa. Yliopisto jakaantuu 17 collegeen eli tiedekuntaan, joista tunnetuimpiin kuuluu yritysjohtajia kouluttava Thunderbird School of Global Management. Bachelor-tutkintoja voi suorittaa 350 ohjelmassa ja jatko-opintoja 450:ssä.

Yliopiston urheilujoukkueet tunnetaan nimellä Arizona State Sun Devils, "aurinkopirut". Suomalainen kiekonheittäjä Carol Lindroos suoritti ASU:ssa insinöörin tutkinnon 1960-luvun taitteessa.

Lähteet
-------

1. ↑  Ryman, Anne: ASU enrollment hits more than 100,000 for first time *eu.azcentral.com*.  13.9.2017. Viitattu 16.5.2019.
2. ↑  A degree from ASU is an investment in your future *students.asu.edu*. Viitattu 21.5.2019.
3. ↑  Insinööri Carol Lindroos palasi eilen kotimaahan.  *Helsingin Sanomat*, 1.6.1961, s. 23. Näköislehden aukeama (tilaajille).

Aiheesta muualla
----------------

* Kuvia tai muita tiedostoja aiheesta **Arizonan osavaltionyliopisto** Wikimedia Commonsissa
Osmanien interregnumin aikana toisiaan vastaan sotineet prinssit Musa Çelebi ja Suleiman Çelebi.
**Çelebi** (turk. *Çelebi* = kirjailija, kirjoittaja, runoilija, tietäjä, oppinut) oli Osmanien valtakunnassa käytössä ollut arvonimi.

Etymologia
----------

Täyttä varmuutta siitä, mitä kautta sana Çelebi periytyi osmanien käyttöön ei ole. Sen on ehdotettu lainatun syyrian sanasta *șělîbha* ("ristin palvoja"), jolla kuvattiin nestoriolaisia lähetyssaarnaajia 1200-1300-luvuilla. Toinen mahdollisena pidetty alkusana olisi arabiankielinen *djalab*, joka oli termi valikoidulle osalle orjia, joista tuli työntekijöitä hallinnollisiin tehtäviin. Kolmas selitys on kreikankielinen kaunopuheista tai kaunisäänistä tarkoittava sana *kalliepis* (χαλλιεπης), jota käytettiin Bysantissa korkeassa asemassa olevista. Neljännen teorian mukaan sana olisi periytynyt kurdin kielestä, sekä jumalaa tarkoittavasta sanasta *theleb* että jaloa herraa ja myös kiertelevää trubaduuria tarkoittaneesta termistä *thelebi*.

Käyttö
------

Osmanien tavan mukaan arvonimi liitettiin kiinteäksi osaksi kantajansa nimeä, eikä se ollut periytyvä. Arvonimi otettiin käyttöön 1300-luvun lopulla ja se annettiin erityisesti runoilijoille ja kirjanoppineille. Yleensä myös veljeskuntien ja järjestöjen johtajat saivat Çelebin arvonimen. 1700-luvun alkuun tultaessa Çelebia käytettiin vähemmän ja se alkoi korvautua Efendillä, joskin molempia saatettiin joskus käyttää yhtäaikaa samasta henkilöstä. Valtakunnan ensimmäisen sadan vuoden aikana se oli myös prinsseille myönnetty nimitys. Esimerkiksi jokainen sulttaani Bayezid II:n pojista saivat nimensä osaksi Çelebin. Noustuaan valtaistuimelle 1413 yksi heistä, Mehmed Çelebi muutti perinnettä ja esitteli prinssin arvonimeksi Lähi-idässä laajemmin käytössä olleen Shehzaden ("shaahin poika"). 1800-luvulla myös Shehzade alkoi korvautua Efendillä.

Derviššeistään tunnetulla suufilaisella Mevlevi-munkkiveljeskunnalla Çelebi on yhä käytössä. Mevlevien johtajana on tällä hetkellä Faruk Hemdem Çelebi. Veljeskunnan käytössä arvonimi Çelebi tarkoittaa "täysin valmistunutta" tai "uskoon täysin vihkiytynyttä". Erään mevlevien aiemman johtajan Çelebi Efendin nimi koostui kokonaan arvonimistä.

Çelebi on myös Turkissa, Anatoliassa sijaitseva kaupunki ja piirikunta. Sieltä kotoisin olleita merkittäviä henkilöitä kutsuttiin nimellä Çelebi-Zade, jolloin suffiksi -zade viittaa maantieteelliseen paikkaan, josta henkilö on lähtöisin. Tässä tapauksessa Çelebi-Zade tarkoittaa Çelebiläistä, joka oli esimerkiksi 1700-luvun historioitsijan ja runoilijan Ismail Asim Efendin lisänimi.

Lähteet
-------

1. 1 2 3  Lewis, Pellat, Schacht et al.: *The Encyclopaedia of Islam (vol. 2 C-G)*, s. 19-20. Brill, 1991. ISBN 90-04-07026-5.
**École Suisse d'Archéologie en Grèce** (saks. *Schweizer Archäologische Schule in Griechenland*, ital. *Scuola Elvetica d'Archeologia in Grecia*, *ESAG*/*SASG*/*SEAG*; kreik. Ελβετική Αρχαιολογική Σχολή, *Elvetikí Archaiologikí Scholí*, "Sveitsiläinen arkeologinen koulu Kreikassa") on sveitsiläinen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.

Instituutti on perustettu virallisesti vuonna 1975. Se on suorittanut kaivauksia Eretriassa Euboialla jo vuodesta 1964. Instituutti toimii Ateenassa Kansallisen arkeologisen museon lähellä sijaitsevassa rakennuksessa. Lisäksi sillä on vakituinen kaivaustalo Eretrian arkeologisen alueen yhteydessä.

Lähteet
-------

1. ↑  About Us *Ελβετική Αρχαιολογική Σχολή στην Ελλάδα - Swiss School of Archaeology in Greece*.  Arkistoitu 12.9.2017. Viitattu 4.9.2017.
2. ↑  Contact Us *Ελβετική Αρχαιολογική Σχολή στην Ελλάδα - Swiss School of Archaeology in Greece*.  Arkistoitu 11.9.2017. Viitattu 4.9.2017.

Aiheesta muualla
----------------

* Ελβετική Αρχαιολογική Σχολή στην Ελλάδα - Swiss School of Archaeology in Greece
Ewers Diane von Furstenbergin muotinäytöksessä vuonna 2014.
**Anna Luisa Ewers** (s. 14. maaliskuuta 1993 Freiburg, Saksa) on saksalainen malli.

Ewersin huippumallin ura alkoi, kun muotisuunnittelija Alexander Wang näki hänen kuvansa blogissa ja otti yhteyttä Ewersin malliagenttiin. Pian sen jälkeen Ewers käveli Balenciagan muotinäytöksessä syksyllä 2013. Hänet valittiin myös B. Balenciagan hajuvesimainoksiin.

Ewers on kävellyt lukuisten muotisuunnittelijoiden muotinäytöksissä. Yksistään syksyn 2014 Milanon muotiviikoilla hän esiintyi 18 näytöksessä, joita olivat muun muassa Fendi, Dolce & Gabbana ja Emilio Pucci.

Lähteet
-------

1. ↑  Parcours Anna Ewers *Vogue.fr*. Viitattu 20.1.2016. (ranskaksi)
2. ↑  Rippon, Remy: Anna Ewers on being Alexander Wang’s muse *Vogue Australia*.  25.3.2015.  Arkistoitu 12.9.2017. Viitattu 20.1.2016. (englanniksi)
3. ↑  Samuel, Ericka: Anna Ewers Is Milan Fashion Week’s Top Model *Nymag.com*. New York Media LLC. Viitattu 20.1.2016. (englanniksi)

Aiheesta muualla
----------------

* Fashion Model Directory - Anna Ewers
Ève Périsset
**Ève Périsset** (s. 24. joulukuuta 1994) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa ennen EM-kilpailujen 2022 alkua 36 ottelua ja tehnyt niissä kolme maalia. MM-kilpailuissa 2019 hän pelasi yhden ottelun avauskokoonpanossa ja pääsi kahdessa ottelussa vaihtopelaajana kentälle.

Périsset edustaa kaudella 2022–2023 englantilaisseura Chelseaa, johon hän siirtyi kesällä 2022 kotimaansa Bordeaux'sta.

Lähteet
-------

1. ↑  Eve Perisset FIFA.  Arkistoitu 8.6.2019. Viitattu 8.7.2019. (englanniksi)
2. ↑  Joueuse – Ève Périsset Ranskan jalkapalloliitto. Viitattu 10.7.2022. (ranskaksi)
3. ↑  France *FIFA Women's World Cup France 2019*. FIFA.  Arkistoitu 3.7.2019. Viitattu 8.7.2019. (englanniksi)
4. ↑  Eve Perisset: Chelsea sign France defender on three-year deal from Bordeaux  8.6.2022. BBC. Viitattu 10.7.2022. (englanniksi)

  

Ranskan joukkue – Jalkapallon naisten EM-kilpailut 2017
1 Philippe |
2 Périsset |
3 Renard |
4 Georges |
5 Toletti |
6 Henry |
7 Le Bihan |
8 Houara-d'Hommeaux |
9 Le Sommer |
10 Abily |
11 Lavogez |
12 Thomis |
13 Catala |
14 Tounkara |
15 Bussaglia |
16 Bouhaddi |
17 Thiney |
18 Delie |
19 Mbock Bathy |
20 Diani |
21 Gérard |
22 Karchaoui |
23 Geyoro |
Valmentaja Echouafni

Ranskan joukkue – Jalkapallon naisten MM-kilpailut 2019
1 Durand |
2 Périsset |
3 Renard |
4 Torrent |
5 Tounkara |
6 Henry |
7 Karchaoui |
8 Geyoro |
9 Le Sommer |
10 Majri |
11 Diani |
12 Laurent |
13 Gauvin |
14 Bilbault |
15 Bussaglia |
16 Bouhaddi |
17 Thiney |
18 Asseyi |
19 Mbock Bathy |
20 Cascarino |
21 Peyraud-Magnin |
22 Debever |
23 Clémaron |
Valmentaja Diacre

Ranskan joukkue – Jalkapallon naisten EM-kilpailut 2022
1 Chavas |
2 Palis |
3 Renard |
4 Torrent |
5 Tounkara |
6 Toletti |
7 Karchaoui |
8 Geyoro |
9 Katoto |
10  Matéo |
11 Diani |
12 Malard |
13 Bacha |
14 Bilbault |
15 Dali |
16 Lerond |
17 Baltimore |
18 Sarr |
19 Mbock Bathy |
20 Cascarino |
21 Peyraud-Magnin |
22 Périsset |
23 Cissoko |
Valmentaja Diacre

Ranskan joukkue – Jalkapallon naisten MM-kilpailut 2023
1 Durand |
2 Lakrar |
3 Renard |
4 Fazer |
5 De Almeida |
6 Henry |
7 Karchaoui |
8 Geyoro |
9 Le Sommer |
10 Majri |
11 Diani |
12 Matéo |
13 Bacha |
14 Toletti |
15 Dali |
16 Peyraud-Magnin |
17 Le Garrec |
18 Asseyi |
19 Feller |
20 Cascarino |
21 Bècho |
22 Périsset |
23 Picaud |
Valmentaja Renard
**Éclipse** oli vuonna 1906 perustettu ranskalainen elokuvayhtiö.

Société Générale des Cinématographes Éclipse sai alkunsa brittiläisen Charles Urban Trading Companyn Pariisin-edustustosta. Emoyhtiöstä tuli Éclipsen tytäryhtiö vuonna 1908 ja vuonna 1909 siihen liitettiin ranskalainen tuotantoyhtiö Radios. 1910-luvun alussa Éclipse oli Pathén, Gaumontin ja Éclairin jälkeen Ranskan neljänneksi suurin elokuvayhtiö. Sen tuotanto jäljitteli suurempia esikuvia. Jean Marié de l’Isle ohjasi "taidefilmejä", Pierre Bressol *Nat Pinkerton* -etsiväsarjoja ja Servaësin veljekset tekivät *Arthème* ja *Polycarpe* -komediasarjoja. Vuonna 1913 alettiin tuottaa viikoittaisia *Éclipse Journal* -uutiskatsauksia.

Éclipse jatkoi näytelmäelokuvien tuotantoa myös ensimmäisen maailmansodan aikana ja vuonna 1917 se perusti oman levitysorganisaation. Yhtiön suurin tähti oli tuolloin Suzanne Grandais. Maailmansodan jälkeen Éclipse alkoi tuottaa tappiota ja vuonna 1923 sen toiminnot myytiin Omnium EEG:lle.

Lähteet
-------

1. 1 2  Dictionnaire du cinéma français des années vingt.  *1895. Mille huit cent quatre-vingt-quinze*, 2001, nro 33, s. 241–276. Artikkelin verkkoversio.
**Hakusanamainonta**, myös **hakukonemainonta**, on Internet-hakukoneiden kuten Googlen, Yahoo!:n ja Bingin tarjoama teksti- ja kuvamainontapalvelu. Siinä käyttäjälle esitettävä mainos valitaan käyttäjän hakusanan ja sijainnin sekä mainostajan päivittäisen ja kuukausittaisen budjetin perusteella. Budjetin käyttöä säätelee mainostajan asettama hintatarjousstrategia, jotka ovat Googlen mainospalvelujen osalta maksimoi klikkaukset, maksimoi konversiot, maksimoi konversion arvo, osuus impressioista tai manuaaliset hintatarjoukset). Hakusanamainoksia voidaan myös kohdentaa eri kohderyhmille, jolloin mainos näkyy tietyn ikäisille käyttäjille. Googlen mukaan tämä on olennainen osa onnistunutta mainoskampanjaa). Mainokset voivat esiintyä priorisoituina linkkeinä tai erillisinä "bannereina" sivun laidassa ja niitä kutsutaan nimellä hakusanamainos tai maksu per klikkaus -mainos (engl. PPC eli Pay-Per-Click). 

Googlen hakupalvelua käytettäessä hakusanamainokset ilmestyvät tavallisesti hakutuloslistan ylä- ja alapuolelle. Mainoksen etuliitteenä mainitaan "Mainos". Hakusanamainoksia on enintään neljä kappaletta hakutulosten yläreunassa ja neljä kappaletta hakutulosten jälkeen alareunassa.

Googlen hakusanamainospalvelu Google Ads eroaa muista palveluista (Bing, Yahoo! Overture) siten, että hakusanamainos voi olla hyvin yleinen eikä suoraan hakusanaan liittyvä. Yahoo!:n Overturessa hakusanamainonta on hyvin tarkkaa tuotekohtaista mainontaa, ja MSN:n (beta-versiona Ranskassa, Singaporessa ja Yhdysvalloissa) mainonnasta n. 60 % tarjoaa Overture ja loput MSN:n oma beta-vaiheessa oleva hakusanamainontapalvelu.

Hakusanamainonta mahdollistaa verrattain kustannustehokkaan tavan mainostaa Internetissä. Sen avulla saadaan aikaan tiedonhakijalle relevantteja mainoksia, sillä jokainen mainosta klikkaava käyttäjä on ainakin silmäillyt kyseistä mainosta, koska on hakenut mainokseen viittaavalla hakutermillä. Näin ollen käyttäjästä, jolle mainos näytetään, tulee prospekti. Hakusanamainonta toimii huutokauppa-periaatteella, jolloin mainostajat kilpailevat toisiaan vastaan. Hakusanamainonnan huutokaupassa mainoksen näkyvyyteen vaikuttaa paitsi mainoksen klikkihinta (engl. CPC eli Cost-Per-Click), myös muut mainostajan laatuun liittyvät tekijät, kuten mainostekstin merkityksellisyys käytettyä hakusanaa vastaan.

Useat mainos- ja markkinointitoimistot sekä Internet-markkinointiin erikoistuneet konsulttiyritykset tarjoavat palveluna hakusanamainontaa.

Katso myös
----------

* Hakukoneoptimointi

Lähteet
-------

1. ↑  Google-mainonta ja mainostilan ostaminen *yipi.fi*. Viitattu 12.2.2023.
2. ↑  Mainosten kohdistaminen. Viitattu 12.2.2023.
3. ↑  Get More Customers with Pay Per Click (PPC) Search Ads - Google Ads *ads.google.com*. Viitattu 4.2.2022. (englanniksi)
4. ↑  Huutokauppa - Google Ads Ohjeet *support.google.com*. Viitattu 4.2.2022.
**Betoninen kotimaani** on Shavan debyyttialbumi.

Levy sisältää kappaleen "Rakkaus on makiaa", joka on Kiureli Sammallahden, Gurcharan Mallin ja Hannu Riskun tekemä suomenkielinen versio intialaisesta kansanlaulusta, kaksi versiota "Kaiken takana on nainen" -kappaleesta sekä Kiurelin säveltämiä lauluja. Lisäksi Kiurelin ja Gurcharanin käsialaa on kappale "Päälliköt on voittamattomii", joka on aiemmin julkaistu singlenä vuonna 2009. Myös Peali Juva on osallistunut sanoitustyöhön. "Nyt vasta bileet alkaa" -kappale perustuu intialaiseen kansansävelmään. Levyllä vierailee myös Gurcharan 'King' Mall sekä kaksi lauluyhtyettä: Los Elementos ja Soul Sisters.

Kappaleet
---------

1. Päälliköt ovat voittamattomii
2. Rakkaus on makiaa - Gur nalo ishq mitha
3. 79 (Hertzigassa aamubussissa)
4. Suomenmaa
5. Usko rumpuun
6. Kaiken takana on nainen
7. Shavan lemmenlaulu
8. Nyt vasta bileet alkavat
9. Betoninen kotimaani
10. Kaiken takana on nainen (Dohl / Zipper version)

Arvostelut
----------

* Soundi: 2/5 tähteä

Lähteet
-------

1. ↑  Betoninen kotimaani-levyn tekijätiedot *Fono.fi*. Viitattu 23.6.2015.
2. ↑  Soundi: Levyarvio
**Ernst Wilhelm Julius Bornemann** (12. huhtikuuta 1915 – 4. kesäkuuta 1995) oli saksalainen rikoskirjailija, elokuvaohjaaja, antropologi, etnomusikologi, jazzmuusikko, jazzkriitikko, psykoanalyytikko, seksologi ja sosialisti. Hänelle myönnettiin Magnus Hirschfeld -mitali seksuaalisesta tieteestä.

Biografia
---------

Borneman syntyi Berliinissä. Hän kasvoi hyvissä oloissa ja omien sanojensa mukaan hän oli seksuaalisesti kypsä 14-vuotiaana, poliittisesti kypsä 15-vuotiaana ja älyllisesti kypsä 14–16-vuotiaana. Hänen lapsuudenystäviään olivat Bertolt Brecht ja Wilhelm Reich.

Häneen vaikutti syvästi erityisesti maailmanmusiikki. Kymmenvuotiaana hän kävi maailmannäyttelyssä Pariisissa, jossa hän tapasi kongolaisia muusikoita. Borneman kävi paljon konserteissa ja kuunteli muun muassa Marlene Dietrichiä ja Sidney Bechet’ta. Hänen kaukainen sukulaisensa, etnomusikologi Erich von Hornbostel, sai hänet kiinnostumaan jazzista.

Borneman kuului Saksan kommunistiseen puolueeseen ja joutui lähtemään maasta vuonna 1933, kun kansallissosialistinen puolue astui valtaan. Hän sai turvapaikan Englannista, vaikka puhui tuskin sanaakaan englantia. Hän kuitenkin oppi nopeasti kielen ja pystyi jopa kirjoittamaan sillä. Vuonna 1937 julkaistiin hänen ensimmäinen romaaninsa *The Face on the Cutting-Room Floor*, jonka hän kirjoitti ennen kuin täytti kaksikymmentä. Borneman kirjoitti kaiken kaikkiaan kuusi rikosromaania englanniksi.

Lontoossa asuessaan Borneman kävi kaikissa Britanniassa kiertävien jazzmuusikoiden konserteissa, kuten Duke Ellingtonin ja Cab Callowayn. Hän itse soitti pianoa, kontrabassoa ja rumpuja. Hän soitti tanssiyhtyeissä ja Atlantin yli seilaavissa laivoissa. 

Viimeiset vuotensa Borneman asui Schartenissa, Ylä-Itävallassa.

Englanninkieliset teokset
-------------------------

* *The Face on the Cutting-Room Floor* (1937)
* *A Critic Looks at Jazz* (1946)
* *The Record Changer*
* *Tremolo* (1948)
* *Face the Music*
* *Bang, You’re Dead*
* *Four O’Clock in the Morning Blues* (1954)
* *The Compromisers* (1962)
* *Tomorrow Is Now*
* *The Long Duel* (1967)
* *The Man Who Loved Women* (1968)

Aiheesta muualla
----------------

* Borneman the jazz fan (saksaksi)
* Über Ernest Borneman (saksaksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Australia
* Kreikka
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Ernst (Ernest) Gestrinius** (1. huhtikuuta 1663 Helsinki – 21. maaliskuuta 1739 Tuna, Ruotsi) oli suomalainen rovasti ja ruotsin kielellä kirjoittanut runoilija, joka joutui pakenemaan Isonvihan aikana Ruotsiin.

Gestriniuksen vanhemmat olivat Nurmijärven kirkkoherra Tomas Gestrinius (k. 1670) ja Brita Greek. Hän pääsi ylioppilaaksi 1687 ja opiskeli Turun akatemiassa valmistuen filosofian maisteriksi 1694. Gestrinius toimi Turun akatemian vt. deposiittorina kesällä 1690, ja hän oli Viipurin triviaalikoulussa konrehtorina vuodesta 1695, rehtorina vuodesta 1696 ja lisäksi hän toimi Viipurin lukion kreikan ja heprean kielten lehtorina vuodesta 1697. Vuonna 1705 Gestrinius valittiin Jääsken kirkkoherraksi. Kun venäläiset hyökkäsivät Suomeen, Gestrinius joutui pakenemaan 1707 mutta pääsi palaamaan takaisin Jääskeen, kunnes hän joutui taas uudestaan pakenemaan hyökkääjiä vuonna 1710. Hän oleskeli 1712 Rautalammilla kunnes pääsi pakenemaan Ruotsiin.

Ruotsissa Gestrinius toimi Uppsalan arkkihiippakunnassa Tunan ja Stavbyn kirkkoherrana 1718–1735. Hän sokeutui 1730-luvun alussa.

Gestrinius julkaisi Ruotsissa 1718 pakomatkansa koettelemuksia kuvaavan valitusrunon *Nödlijdande flycktingars klagan öfwer sitt laugsamma karss och elände* ja vuonna 1722 valitusrunot *Klagelig röst i en tro-innerlig bön om hielp uti nöden til frelsaren Jesum* sekä *Oryggeligt löfte*. Hänen kootut teoksensa (*Samlade Vitterhetsarbeten af svenska författare från Stjernhjelm till Dalin : efter originaluppl. och handskrifter 13 - Andreas Wallenius, Johan Vultejus, Christ. Tiburtius, Ernst Gestrinius, Michael Renner, Jonas Hjortzberg och Peter Warnmark*) on julkaissut vuonna 1870 Uppsalassa Per Hanselli.

Teoksia
-------

* *Nödlijdande flychtingars klagan öfwer sitt långsamma kårsz och elände, med ödmiuk bön til den nådige Gud om befrijelse, wid närwarande allmänna swårheter, i följande sånge-dicht, til åhret efter wår frelsares Jesu Christi hugnelige födelse : til werlden 1718. På en långwarig och myckit bedröflig flycht yttrad och fogad af Ernest Gestrinius*. Stockholm 1718
* *Klagelig röst, i en troinnerlig bön om hielp uti nöden, til frelsaren Jesum, med sina och de sinas bittra tårar, under et äfwentyrligit flychtande för fienden, sångewis uphögd af mag. Ernest Gestrinius*. Uppsala 1722
* *Oryggeligit löfte, herranom Gudi giort på en bedröflig flycht, i stor nöd och lifsfara för fiendens widt kringströdde troppars hastiga anfall: hwilket, efter sin ringa förmågo, uti följande andachter hwar morgon och afton i weckan, ödmiukeligast har betala tänkt mag. Ernest Gestrinius*. Uppsala 1722

Lähteet
-------

* Kotivuori, Yrjö: Ernst Gestrinius. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 30.7.2013.
* Tietosanakirja, osa 2 Confrater-Haggai, hakusana Gestrinius, Ernest. Tietosanakirja osakeyhtiö, Helsinki 1909

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Ruotsi

 |
|  |
| Henkilöt | 
* Uppslagsverket Finland

 |

 |
**Kansalaisoikeuksien puolue – Zemanin kansa** (tšekiksi: *Strana Práv Občanů – Zemanovci*, SPOZ), joka tunnetaan myös nimellä *Zemanovci*, entinen *Kansalaisoikeuksien puolue* (tšekiksi: *Strana Práv Občanů*, SPO) on tšekkiläinen poliittinen puolue, joka on perustettu lokakuussa 2009. Puolueen perusti Tšekin entinen pääministeri Miloš Zeman, joka oli aiemmin Tšekin sosiaalidemokraattisen puolueen puheenjohtaja.

Zeman valittiin Kansalaisoikeuksien puolueen presidenttiehdokkaaksi vuoden 2013 presidentinvaaleissa, jotka hän voitti toisella kierroksella.

Vuoden 2012 aluevaaleissa valittu senaattori Jan Veleba liittyi keväällä 2014 Kansalaisoikeuksien puolueeseen ja toimi sen puheenjohtajana vuosina 2014-2018.

Vuoden 2016 Tšekin aluevaaleissa SPO osallistui yhteiseen koalitioon Tomio Okamuran johtaman Vapaus ja suora demokratia -puolueen kanssa ja sai 16 paikkaa.

Lähteet
-------

1. ↑   (Arkistoitu – Internet Archive)
2. ↑  Strana práv občanů – Novinky.cz *web.archive.org*.  29.12.2017.  Arkistoitu 29.12.2017. Viitattu 22.4.2021.

Aiheesta muualla
----------------

* Kuvia tai muita tiedostoja aiheesta **Kansalaisoikeuksien puolue** Wikimedia Commonsissa

* Kansalaisoikeuksien puolue (tšekiksi)
**Doris Benta Maria Löve**, o.s. **Wahlén** (2. tammikuuta 1918–25. helmikuuta 2000) oli ruotsalainen kasvitieteilijä, joka oli erikoistunut systematiikkaan sekä arktisen alueen kasvistoon. Lövestä käytetään tieteellisten nimien yhteydessä auktorilyhennettä **D.Löve**.

Löve syntyi Kristianstadissa Ruotsissa vuonna 1918 ja opiskeli kasvitiedettä vuodesta 1937 alkaen Lundin yliopistossa. Hän väitteli filosofian tohtoriksi kasvitieteessä vuonna 1944. Löve avioitui samassa yliopistossa hänen kanssaan opiskelleen islantilaisen Áskell Löven kanssa, ja valmistuttuaan he muuttivat Islantiin. Lövet muuttivat kuitenkin 1951 Islannista Kanadaan Winnipegiin, sieltä Montrealiin 1955 ja edelleen Yhdysvaltoihin Boulderiin vuonna 1965 Áskell Löven työn myötä. Doris Löve ei kuitenkaan saanut omaa virkaa niistä yliopistoista, joissa hänen miehensä työskenteli. Vuonna 1962 Löve järjesti useiden muiden tutkijoiden kanssa pohjoisen Atlantin alueen kasvistoa käsittelevän tieteellisen konferenssin North Atlantic Biota and their History. Vuonna 1974 Lövet muuttivat San Joséhen Kaliforniaan.

Löve on julkaissut yhdessä miehensä Áskell Löven kanssa lukuisia tutkimuksia kasvien ploidioista sekä taksonomiasta. Lövejä pidetään sytotaksonomian luojina.

Hän käänsi teoksia 12 kielestä englanniksi.

Lähteet
-------

1. 1 2 3  Loa Kaersvang & Bill Weber: Doris Love (1918-2000) *Botanical Electronic News*.  2000. Viitattu 29.1.2022. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Israel
* Belgia
* Yhdysvallat
* Alankomaat
* Portugali

 |
|  |
| Tieteilijät | 
* International Plant Names Index

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: en:Doris Löve & it:Doris Löve
**Renwez** on kunta Pohjois-Ranskassa Ardennesin departementissa Grand Estin alueella. Se sijaitsee noin 15 kilometriä Charleville-Mézièresin kaupungista luoteeseen.

Notre-Damen kirkko
Notre-Damen kirkko on rakennettu 1300-luvulla. Vuonna 1478 kirkko tuhoutui burgundilaisten hyökkäyksessä. Tuolloin koko kylä sytytettiin tuleen, ja myös kirkko paloi maan tasalle mukanaan paikalliset talonpojat, jotka olivat hakeneet sieltä turvapaikkaa. Porcienin kreivi Philippe I de Croÿ rakennutti kirkon uudelleen 1400-luvun lopulla ja 1500-luvun alussa.

Renwezin metsämuseo (*Musée de la Forêt de Renwez*) on 11 hehtaarin alueella sijaitseva museo, missä voi tutustua metsätalouteen ja ardennilaisten esi-isien elämään metsän keskellä.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 6.6.2023. (ranskaksi)
2. ↑  Renwez Church Office de tourisme vallées et plateau d'Ardenne. Viitattu 6.6.2023. (englanniksi)
3. ↑  Musée de la forêt Ardennes Tourism. Viitattu 6.6.2023. (ranskaksi)

Aiheesta muualla
----------------

* Kuvia tai muita tiedostoja aiheesta **Renwez** Wikimedia Commonsissa
Ernest Hutcheson (1925)
**Ernest Hutcheson** (20. heinäkuuta 1871 Melbourne – 9. helmikuuta 1951 New York) oli australialaissyntyinen pianisti, säveltäjä ja musiikkipedagogi.

Hutcheson sai Australiassa opetusta Max Vogrichilta. Hän kiersi jo 5-vuotiaana lapsilahjakkuutena. 14-vuotiaana hän pääsi Leipzigin konservatorioon opiskelemaan Carl Reinecken, Bernhard Stavenhagenin ja Bruno Zwintscherin johdolla. Hutcheson valmistui konservatoriosta 19-vuotiaana ja siirtyi Weimariin saadakseen Franz Lisztin perinteen mukaista lisäohjausta. Hän opetti ennen ensimmäisen maailmansodan puhkeamista Sternin konservatoriossa Berliinissä, mutta asettui vuonna 1914 New Yorkiin, jossa teki Yhdysvaltain-debyyttinsä. Hutchesonin uskotaan ensimmäisenä pianistina esittäneen yksittäisessä konsertissa kolme Ludwig van Beethovenin konserttoa hänen tulkitessaan tämän pianokonsertot nro 3, nro 4 ja nro 5 New Yorkin sinfoniaorkesterin kanssa Aeolian Hallissa vuonna 1919.

Hutcheson pääsi Juilliard Schoolin henkilökunnan jäseneksi ja toimi siellä dekaanina (1926–1937) sekä puheenjohtajana (1937–1945). Hän opetti myös Peabody Institutessa ja Chautauqua School of Musicissa. Hutchesonin sävellystuotannon joukossa on konserttoja soolopianoteoksia. Ian Munro on levyttänyt hänen pianokappaleitaan. Lisäksi Hutcheson julkaisi kirjat *The Literature of the Piano* (1950), *The Elements of Piano Technique* ja *Elektra, by Richard Strauss: a Guide to the Opera with Musical Examples from the Score*.

Lähteet
-------

1. 1 2  Hutcheson, Ernest Oxford Reference
2. 1 2 3 4 5  Ernest Hutcheson Steinway & Sons
3. 1 2 3  Ernest Hutcheson National Portrait Gallery

Aiheesta muualla
----------------

* IMSLP: nuotteja

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Israel
* Yhdysvallat
* Australia
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |